ทำไมวัณโรคต้ิงมีเลือดออกด้วยคะ
สวัสดีค่ะ วัณโรคปอดเกิดจากการติดเชื้อแบคทีเรียชนิดหนึ่งภายในปอด ซึ่งอาจไปเกิดที่อวัยวะอื่นๆได้เช่นกันแต่มักพบมากที่ปอด เป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืน ร่วมกับมีประวัติสัมผัสผู้ป่วยวัณโรค ติดต่อกันผ่านทางการหายใจร่วมกัน จึงติดง่ายมากโดยตัววัณโรคเองไม่ได้มีผลต่อการเลือดออกหรือการแข็งตัวของเลือด แต่ผู้ป่วยวัณโรคมักไอเป็นเลือดจากปอดหรือหลอดลมที่อักเสบจากตัวโรคค่ะในเบื้องต้นสามารถซื้อยาแก้ไอมารับประทานเองเพื่อบรรเทาอาการได้ แต่แนะนำว่าควรไปตรวจร่างกายที่รพ. และให้กินยารักษาวัณโรคต่อไป ไม่ควรหยุดเด็ดขาด เพราะอาจทำให้ดื้อยาและรักษายากขึ้นไปอีก หากในขณะนี้ไอเป็นเลือดมาก เจ็บแน่นหน้าอก มีไข้ ควรรีบไปพบแพทย์